Diari Oficial de la Generalitat Valenciana


Sumari del DOGV 4074, del 29-08-2001 (2001/6990)

RESOLUCIÓ de 2 de juliol de 2001, del Servei Territorial d'Indústria i Energia d'Alacant de la Conselleria d'Indústria i Comerç, per la qual s'atorga autorització administrativa a l'empresa Compañía Española de Gas, SA per a la construcció de les instal·lacions de distribució de gas natural al terme municipal de Benejúzar, a la província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/6990


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 2 de juliol de 2001, del Servei Territorial d'Indústria i Energia d'Alacant de la Conselleria d'Indústria i Comerç, per la qual s'atorga autorització administrativa a l'empresa Compañía Española de Gas, SA per a la construcció de les instal·lacions de distribució de gas natural al terme municipal de Benejúzar, a la província d'Alacant. [2001/6990]
  
Vista la sol·licitud presentada per Compañía Española de Gas, SA (a partir d'ara CEGAS, SA) per a l'autorització administrativa de distribució de gas natural al terme municipal de Benejúzar, destinat als mercats domesticocomercials.
  
Vist que l'Ajuntament de Benejúzar va ser informat pel Servei Territorial d'Indústria i Energia d'Alacant de la sol·licitud feta per CEGAS, SA.
  
Vist que realitzada la informació pública segons el que s'ha previst en l'article 73 de la Llei 34/1998, de 7 d'octubre, del sector d'Hidrocarburs.
  
Vist que per aplicació de l'article 55, punt 1, apartat b) de l'esmentada llei, les instal·lacions de distribució de gas natural requereixen autorització administrativa.
  
Atés el Pla de Gasificació de la Comunitat Valenciana (Tercera Fase) que inclou el ramal AS-15 (Ramal Orihuela-Redován-Benejúzar) i per això la idoneïtat de distribuir aquest gas enfront d'altres gasos de la segona i la tercera família.
  
Atés que s'han complit els tràmits reglamentaris en l'expedient instruït a aquest efecte.
  
Atesos els avantatges amb vista a la garantia, la importància, la qualitat i les condicions tècniques plantejades per CEGAS, SA, aquest Servei Territorial d'Indústria i Energia d'Alacant, en virtut del que s'ha establit anteriorment i de les competències que li han sigut assignades mitjançant l'Ordre de 9 de febrer de 2001, de la Conselleria d'Indústria i Comerç, resolc:
  
Atorgar autorització administrativa a CEGAS, SA per a la construcció de la xarxa de distribució de gas natural al terme municipal de Benejúzar, a la província d'Alacant, les característiques principals de la qual són:
  
Tipus de gas: gas natural procedent del gasoducte.
  
L'estació de regulació i mesura (ERM) funcionarà amb dues línies de flux de gas i un cabal de 500 Nm3/h.
  
Canalització en M.P.A. amb canonada de polietilé i diàmetres 160, 110 i 90 mm.
  
Pressupost: 873.950.719 pessetes (1.691.839 euros).
  
La present autorització administrativa s'atorga a l'empara del que s'ha disposat en els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que s'assenyalen a continuació:
  
Primera
  
El titular constituirà en el termini d'un mes una garantia per valor de 5.629.967 pessetes (33.837 euros), import del dos per cent del pressupost de les instal·lacions que apareixen en l'expedient de sol·licitud, per a garantir el compliment de les seues obligacions, de conformitat amb el que s'assenyala en el punt 4 de l'article 73 de la Llei 34/1998, de 7 d'octubre, del Sector d'Hidrocarburs. Aquesta fiança es constituirà a la Tresoreria del Servei Territorial d'Alacant de la Conselleria d'Economia, Hisenda i Ocupació, en qualsevol de les formes assenyalades en l'article 11, apartat 3, del Decret 1.775/1967, de 22 juliol (BOE de 25 de juliol de 1967 i correcció d'errades BOE de 2 de setembre de 1967). La fiança es tornarà al titular de la present autorització una vegada que el Servei Territorial d'Indústria i Energia d'Alacant formalitze l'acta de posada en marxa de les instal·lacions a què fa referència la present resolució.
  
Segona
  
CEGAS, SA haurà d'iniciar el subministrament de gas en el termini d'un mes, comptat a partir de la data en què el Servei Territorial d'Indústria i Energia d'Alacant formalitze l'acta de posada en marxa de les instal·lacions. En tot cas, el termini màxim per a la posada en servei de les instal·lacions seria de dos anys des de la data de notificació de la present resolució.
  
Tercera
  
CEGAS, SA complirà les obligacions que estrictament s'assenyalen en l'article 74, Obligacions dels distribuïdors de gas natural, i en el punt 1 de l'article 83, Obligacions i drets dels distribuïdors i comercialitzadors amb relació al subministrament, de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves sol·licituds de subministrament de gas, sense perjudici d'allò que resulte de l'aplicació del règim que reglamentàriament s'establisca per a les connexions, tal com s'assenyala l'apartat d) de l'article 74 de l'esmentada llei.
  
Quarta
  
El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs.
  
Cinquena
  
Les instal·lacions que s'han d'establir es faran d'acord amb el projecte tècnic Estudi d'Inversions i Planificació de Xarxa de Gas Natural i en tot moment caldrà complir el Reglament de Xarxes i Connexions de Combustibles Gasosos aprovat per mitjà d'Ordre de 18 de novembre de 1974 (BOE de 6 de desembre de 1974), modificat per l'Ordre de 26 d'octubre de 1983 (BOE de 8 de novembre de 1983) i la seua correcció d'errades (BOE de 23 de juliol de 1984); l'Ordre de 6 de juliol de 1984 (BOE de 23 de juliol de 1984); l'Ordre de 9 de març de 1994 (BOE de 21 de març de 1994); l'Ordre de 29 de maig de 1998 (BOE d'11 de juny de 1998); i compliran aquest reglament; la Llei 21/1992, de 16 de juliol, d'Indústria; i també les disposicions i les normes tècniques que en general hi siguen d'aplicació. Aquestes instal·lacions estaran previstes per a respondre als avenços tecnològics en el camp del gas i aconseguir proveïments flexibles i segurs.
  
Sisena
  
La present autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.
  
Setena
  
La present autorització administrativa s'entén sense perjudicis i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'aquest o uns altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient. Tot això d'acord amb el que s'ha disposat en l'article 73.4 de la Llei 34/1998, de 7 d'octubre.
  
Huitena
  
La determinació de les tarifes i del règim econòmic que siguen d'aplicació per al subministrament de gas natural es regiran per les disposicions vigents en cada moment.
  
Novena
  
La present autorització s'atorga sense perjudici de tercers i salvant els drets particulars.
  
Deu
  
Per a introduir modificacions que n'afecten les dades bàsiques, caldrà obtenir autorització d'aquest Servei Territorial d'Indústria i Energia d'Alacant.
  
Onze
  
Aquest Servei Territorial, una vegada acabades les obres d'instal·lació procedirà a efectuar els assajos i les proves corresponents, i també a demanar un certificat final d'obra, firmat per un tècnic superior competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb la normativa tècnica vigent que hi siga d'aplicació.
  
Dotze
  
CEGAS, SA donarà compte de l'acabament de les instal·lacions a l'organisme autoritzador per al seu reconeixement definitiu i l'alçament de l'acta de posada en marxa. Sense aquest requisit no hi podran entrar en funcionament.
  
Tretze
  
Serà causa de revocació de la present autorització administrativa:
  
L'incompliment de la constitució del depòsit de garantia en la forma i el termini assenyalats en la present condició.
  
L'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
  
Catorze
  
La present autorització entrarà en vigor l'endemà de la data de la seua publicació en el Diari Oficial de la Generalitat Valenciana.
  
Contra aquesta resolució podrà interposar-se recurs d'alçada davant el director general d'Indústria i Energia de la Conselleria d'Indústria i Comerç de la Generalitat Valenciana (c/Colom, 32, 46794 València) en el termini d'un mes, comptador des de l'endemà de la notificació de la resolució, de conformitat amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.